ক্যারিবীয় অঞ্চল
এর অধিকাংশ অংশই ক্যারিবীয় প্লেটে অবস্থিত, এই অঞ্চল ৭০০-এর অধিক দ্বীপপুঞ্জ, ক্ষুদে দ্বীপ, প্রবাল প্রাচীর ও বেলে প্রাচীর দ্বারা গঠিত। ক্যারিবীয় অঞ্চল উত্তরে গ্র্যাটার এন্টিলস এবং দক্ষিণে লেসার এন্টিলস দ্বারা বিভাজিত।
কুরিল দ্বীপপুঞ্জ
কুরিল দ্বীপপুঞ্জ () রাশিয়ার পূর্ব উপকূলের কাছে অবস্থিত ৫৬টি ছোট-বড় আগ্নেয় দ্বীপ নিয়ে গঠিত দ্বীপপুঞ্জ। এটি ওখট্‌স্ক সাগরকে প্রশান্ত মহাসাগর থেকে পৃথক করেছে। দ্বীপগুলি জাপানের উত্তর-পূর্বের হোক্কাইদো দ্বীপ থেকে শুরু হয়ে রাশিয়ার কামচাটকা উপদ্বীপ পর্যন্ত প্রসারিত। কুরিল দ্বীপপুঞ্জের দ্বীপগুলি ঘন অরণ্যে আবৃত। এগুলিতে অনেক সক্রিয় আগ্নেয়গিরি আছে। শিকার, মাছ ধরা, ও সালফার খনন এখানকার অধিবাসীদের প্রধান উপজীবিকা। ১৮শ শতকে রুশ এবং জাপানি উভয় দেশের লোকেরাই এই দ্বীপগুলিতে বসতি স্থাপন করে।